Frank McLynn
Francis James McLynn (sündinud 29. augustil 1941) on Briti elulookirjanik ja sõjaajaloolane. Tal on ilmunud üle 20 raamatu, sealhulgas Napoleoni, Robert Louis Stevensoni, Carl Jungi, Richard Francis Burtoni ja Henry Morton Stanley elulooraamatud. Frank McLynn on lõpetanud Oxfordi Wadham College'i ja saanud Londoni Ülikoolist doktorikraadi. Ta oli aastatel 1996–2001 University of Strathclyde'i kirjanduse osakonnas külalisprofessor ja 2000–2002 Goldsmiths College Londoni teadur. McLynn on Kuningliku Ajalooseltsi ja Kuningliku Geograafiaseltsi valitud liige (fellow).